TVD, 5.6.2008


Naslov: Kaj se je dogajalo v nuklearki?

Napoved za  voditelja:

Sinoči smo že poročali, da je v jedrski elektrarni v Krškem prišlo do puščanja hladilne vode v primarnem delu elektrarne, zaradi česar so v skladu s postopki elektrarno začeli postopoma ustavljati. Dogodek so razglasili kot nenormalen dogodek, zato ni bilo potrebe po izvajanju varnostnih ukrepov v okolici. Klub temu pa je marsikje v Evropi, še posebej v Avstriji, Nemčiji, Italiji in sosednji Hrvaški prišlo do pravega preplaha zaradi te okvare in zaustavitve, zato so se že ponoči pred nuklearko zbrali nekateri mediji, ki so se sami hoteli prepričati, kaj se v Krškem dogaja. Potem ko so včeraj dali skopo izjavo za javnost, so o dogajanju in razlogih zanje danes novinarjem pojasnili tudi v jedrski elektrarni. 

T- Iz Krškega: GORAN ROVAN /
X- Snemalec: Jože Grajžl /

V krški jedrski elektrarni so danes pojasnili, zakaj so se včeraj odločili za preventivno zaustavitev. Kot je znano je bila elektrarna sinoči ob osmi uri zaustavljena, danes pa so jo ohlajali, da bi lahko jutri začeli z zamenjavo poškodovane opreme.  

T- STANISLAV ROŽMAN /
X- predsednik uprave in direktor NE Krško /

Še vedno vzpostavljamo te pogoje…

…zamenjali z novim.

To bodo opravili delavci nuklearke, za kar bodo potrebovali 24 ur. In kam sodi ta nenormalen dogodek, kot so ga poimenovali?

T- STANISLAV ROŽMAN /
X- predsednik uprave in direktor NE Krško /

Zagotovo v kategorijo 0…

…tednih, kaj takega.

Nevarnosti za okolje in prebivalstvo ni bilo, zaradi zaustavitve pa bo imela elektrarna dnevno en milijon evrov izpada. Zaradi puščanja ventila je v zadrževalni hram na uro steklo dobra dva kubična metra hladilne vode. In kaj bodo z njo?

T- STANISLAV ROŽMAN /
X- predsednik uprave in direktor NE Krško /

Voda se kontrolirano zbira…

…normalnega postopka, ne.

V jedrski elektrarni zatrjujejo, da so o dogodku obvestili vse pristojne ustanove, ne morejo pa komentirati, zakaj je prišlo do tako burnega odziva v Evropski uniji.

T- STANISLAV ROŽMAN /
X- predsednik uprave in direktor NE Krško /

Vendar rezultat takšnega odziva…

……meni težko komentirat.

V jedrski elektrarni takšnih zaustavitev zadnjih nekaj let ni bilo. Računajo pa, da jo bodo lahko ponovno priklopili na elektro sistem v torek zvečer ali v sredo zjutraj.

